ŉ ‘Versteekte syfer’ in dié speelkaart(Foto: WikimediaImages/Pixabay) ŉ “Versteekte syfer” wat al jare lank in ŉ speelkaart wegkruip, het Twitter vandeesweek laat gons. ŉ Versteekte syfer agt wat op die agt van diamante gesien kan word, het talle persone verbaas, omdat byna niemand dit al vantevore opgemerk het nie. Die Twitter-gebruiker PlinketyPlink wou weet hoe oud mense was toe hulle die “agt” in die middel van die agt van diamante opgemerk het. Met die eerste oogopslag sien mens net die agt rooi diamantjies, maar as jy mooi na die wit spasie tussen die diamante sien, dan is die syfer agt duidelik sigbaar. Meeste Twitter-gebruikers het hul verbasing uitgespreek en hul huidige ouderdom aangedui in reaksie op die vraag. Een het geskryf: “Vandag. Ek is vandag jare oud.” Een van die ander gebruikers het laat weet hy werk al twee jaar lank in ŉ casino en hanteer vyf aande van die week speelkaarte, en het dit nog nooit vantevore opgemerk nie. What age were you when you first saw the 8 in the middle of the 8 of diamonds? ? pic.twitter.com/GjRLkyl7Vu — Plink (@PlinketyPlink) November 17, 2018